KS Daily View 22 มิ.ย. 2022
22 มิถุนายน 2565

KS Daily View 22.06.2022 > คาด Rebound ทดสอบแนวต้าน 1585 จุด ติดตามแถลงประธาน Fed / ตัวเลขส่งออก-นำเข้าไทย SET คาด 1,570-1,585 หุ้นแนะนำวันนี้ WHAUP
ต่างประเทศ :  ตลาดหุ้นสหรัฐหลังจากปิดทำการช่วงต้นสัปดาห์และกลับมาเปิดเมื่อคืนโดยทุกดัชนีทั้ง Dowjones, S&P500, Nasdaq  มีการ Rebound ขึ้นมาและปืดตลาด +2.1-2.5% (แต่นับตั้งแต่ต้นปียังติดลบราว 21% หรือยังอยู่ในภาวะ Bear Market) โดยเหตุผลสนับสนุนการฟื้นตัว KS ประเมินไม่ได้มีเรื่องใหม่  แต่เชื่อว่าเป็นการผ่อนคลายจากปัจจัยลบจากการ Hawkish ของ Fed ที่กดดันตลาดหุ้นในสัปดาห์ที่แล้ว  และหากพิจารณา Sector ที่ปรับขึ้นในดัชนี S&P500 ปรับขึ้นเกือบทุกกลุ่ม แต่หลักๆ มาจาก (กลุ่มพลังงานปรับขึ้นมากที่สุดราว 5.2%DoD ทั้งที่ราคาน้ำมันดิบโลก อิง น้ำมัน Brent เมื่อวานปรับขึ้นเพียง 0.5%DoD อยู่ที่ 114.6 เหรียญ , รองลงมาคือกลุ่ม Consumer Discretionary +2.8%, กลุ่ม Consumer Staples +2.69%)  ซึ่งดูเหมือนว่าจะไม่ตอบรับข่าวลบ ทั้งการรายงานตัวเลขฝั่งบ้านที่ชะลอตัวลง คือ รายงานยอดขายบ้านมือ 2 ของสหรัฐ เดือน พ.ค. ปรับลดลง 3.4%MoM และปรับลงติดต่อกัน 4 เดือน อยู่ที่ 5.41 ล้านหลัง เป้นระดับต่ำสุดนับตั้งแต่เดือน มิ.ย.63    และกระแสคาดการณ์เศรษฐกิจสหรัฐจะเข้าสู่ภาวะถดถอย(Recssion)  ล่าสุด Goldman Sachs ปรับเพิ่มคาดการณ์โอกาส เศรษฐกิจสหรัฐจะเข้าสู่ภาวะถดถอยในปี 2566 โอกาส 30% จากเดิมคาด 15% เป็นประเด็นที่ต้องตามต่อ (หากคาดการณ์ Recession เพิ่มขึ้นดังที่ KS แนะนำมาตลอดคือ ให้เลี่ยงและชะลอลงทุนใน Sector ที่อิง กลุ่ม Global Play อาทิ กลุ่มพลังงาน,ปิโตรเครมี, กลุ่มยานยนต์)
โดยประเด็นที่ต้องติดตามใน 1-2 วันนี้ คือ ติดตามถ้อยแถลงนโยบายการเงินและภาวะเศรษฐกิจสหรัฐรอบครึ่งปีของ Fed Chair Powell ต่อหน้าคณะกรรมาธิการวุฒิสภาในวันนี้ และ วันพรุ่งนี้แถงต่อหน้าคณะกรรมาธิการสภาผู้แทนราษฎร  ให้น้ำหนักการส่งสัญญาณนโยบายการเงินเพิ่มเติมหรือไม่?  แต่ KS ประเมินว่าโทนน่าจะไม่ Hawk ไปมากกว่าปัจจุบัน  ซึ่งตลาดคาดการณ์ Fed จะขึ้นอัตราดอกเบี้ยในรอบ  ก.ค. และรอบ ก.ย. ราว 75 bps  โดยอัตราดอกเบี้ย ณ. สิ้นปีคาดอยู่ที่  3.75% เทียบกับ Dot plot คาดที่ 3.4%  และข้อสังเกตุคือในช่วงหลัง คณะกรรมการ Fed อาทิ  นาย Bullard ล่าสุดได้ออกมาส่งสัญญาณว่าการลดงบดุล(QT) ของ Fed รอบนี้อาจไม่สามารถทำได้มากเท่าที่ควร และประเด็นเรื่องอัตราเงินเฟ้อ ตลาดได้ price In และคาดว่าจะเจอจุด Peak แล้วในช่วง 3Q65 และราคาน้ำมันเริ่มชะลอลง  โดยรวมคาดจะทำให้ตลาดหุ้นโลกและตลาดหุ้นไทย Rebound ได้ แต่ดัชนีที่ขึ้นมายังแนะนำ take Profit  Lock กำไร  KS  ประเมินตลาดหุ้นไทยในสัปดาห์นี้อาจจะเห็นการ Rebound ขึ้นไปทดสอบแนวต้านแรกที่ 1585 จุด และคาดไม่ผ่าน 1616 จุด  ส่วนแนวรับสำคัญยังคงคาดที่ 1530 จุด  โดยยังคงมุมมองตลอดงวด 3Q65 ตลาดหุ้นไทยยังไม่ใช่ขาขึ้นระยะยาว
ในประเทศ : ประเด็นสำคัญที่เกิดขึ้นเมื่อวานหลักๆ คือ  Sector โรงกลั่น  กระทรวงพลังงาน
หารือกับกลุ่มโรงกลั่น แนวทางที่จะดำเนินการส่งเงินเข้ากองทุนน้ำมันเชื้อเพลิง พร้อมทั้งขอความร่วมมือ บมจ.ปตท. นำส่งกำไรส่วนหนึ่งของโรงแยกก๊าซธรรมชาติเข้ากองทุนน้ำมันเชื้อเพลิง โดยคาดว่าจะจัดเก็บได้ประมาณ 500-1,000 ล้านบาทต่อเดือน ระยะเวลา 1 ก.ค.-30 ก.ย. 65   KS ประเมินว่าประเด็นดังกล่าวแม้จะยังไม่ชัดเจนทั้งหมด  แต่อย่างไรก็ตามหากอิงตัวเลขจากข่าวที่ขอความร่วมมือจาก ปตท. อยู่ 500-1000 ล้านบาท ต่อเดือน เมื่อเทียบกับข่าวก่อนหน้าที่ขอให้ ปตท. จ่าย 1,500 ล้านบาทต่อเดือนถือว่าต่ำกว่าที่คาด ให้ติดตามว่ากลุ่มโรงกลั่นจะต้องจ่ายเงินช่วยเหลือน้อยกว่าก่อนหน้าที่เป็นข่าวหรือไม่คือกำไรจากการกลั่นน้ำมันดีเซลเดือนละ 5,000-6,000 ล้านบาท และกำไรจากการกลั่นน้ำมันเบนซินเดือนละ 1,000 ล้านบาท
KS ประเมินเป็นปัจจัยบวกต่อราคาหุ้นในกลุ่มโรงกลั่นที่ปรับฐานลงมานับตั้งแต่มีข่าวสัปดาห์ที่แล้วนับตั้งแต่วันที่ 13 มิ.ย.- ปัจจุบัน โดยราคาหุ้น BCP(-11%), TOP(-10%) IRPC(-9.7%) SPRC (-7.7%),  ESSO(-5.7%), รวมถึง PTT(-10%) แนะนำเก็งกำไร (Trading) เพราะจำนวนเงินช่วยเหลืออาจต่ำกว่าที่ทางรัฐเสนอ และบางรายอาจหันไปส่งออกแทนด้วยทำให้ downside ที่เกิดขึ้นน้อยกว่าราคาหุ้นที่ปรับตัวลงมาก่อนหน้า  
ส่วนประเด็นที่ติดตามไม่ได้มีเรื่องใหม่แต่มี 2 ประเด็น คือ  1.)ติดตามรายงานตัวเลขส่งออก และนำเข้าของไทยเดือน พ.ค.  และ 2.)ติดตาม ประเด็นสคบ.เคาะเพดานดอกเบี้ยเช่าซื้อใหม่ ให้น้ำหนักไปที่กรณีเพดานดอกเบี้ยเช่าซื้อมอเตอร์ไซด์ซึ่งผู้ประกอบการขอไว้ที่ 30% ขณะที่คณะทำงานของสคบ.ต้องการจะกดเพดานดอกเบี้ยมอเตอร์ไซด์มือ 1 ที่ 20% ต่อปี  KS ประเมินกลุ่มการเงินที่ทำการวิเคราะห์ จะกระทบเฉพาะบริษัทที่ปล่อยสินเชื่อเช่าซื้อมอเตอไซด์ อาทิ  SAWAD เนื่องจากมีพอร์ตเช่าซื้อมอเตอไซค์ราว 17%ในปี 2566, MTC มีเพียง 5% กระทบน้อย ส่วนบริษัทอื่นที่ไม่ได้ทำการศึกษาคาดกระทบ NCAP 
Theme การลงทุนช่วงที่ตลาดผันผวนยังแนะนำลงทุน และ Let Profit Run 1.) กลุ่มโรงไฟฟ้า GULF, BGRIM,GPSC CKP  2.) กลุ่ม Anti Commodity อาทิ  SCGP 3.)ส่งออกอาหาร ASIAN 4.) กลุ่มโรงกลั่น 
มุมมองตลาดหุ้น  SET คาด 1570-1585 จุด หุ้นแนะนำ WHAUP
Top pick :   WHAUP(ราคาพื้นฐาน 4.6 บาท) เราแนะนำเก็งกำไร โดยราคาหุ้นอยู่ในโซนล่างๆ และเปิด Upside จากราคาเป้าหมายทางพื้นฐานราว 20%  โดยประเมินยังมี upside risk ต่อประมาณการจากการที่บริษัทยังเดินหน้าขยายกำลังการผลิตทั้งจากธุรกิจไฟฟ้าและน้ำ  โดยบริษัทในปีนี้บริษัทตั้งเป้าพอร์ตรวมของสัญญาซื้อขายไฟฟ้า Solar Rooftop (Private PPA) ที่ 150 เมกะวัตต์ และคาดจ่ายไฟฟ้าเชิงพาณิชย์ (COD) ราว 115 เมกะวัตต์ ที่เหลือ COD ในปี 2566 และบริษัทอยู่ระะหว่างศึกษา (M&A) ทั้งพลังงานแสงอาทิตย์ พลังงานลมสุริยะ ฟาร์มกังหันลม และโครงการประเภท Green Field
รายงานตัวเลขเศรษฐกิจ
วันพุธ ติดตาม ตัวเลขส่งออก และนำเข้าของไทยเดือน พ.ค. ตัวเลขเงินเฟ้อทั่วไปของอังกฤษ เดือน พ.ค. คาด +0.6% MoM และ +9.1% YoY และถ้อยแถลงของ Fed Chair Powell ต่อสภาคองเกรส และถ้อยแถลง Fed Evans     วันพฤหัสฯ ติดตาม ดัชนี S&P Global Manufacturing PMI Flash ของเยอรมันเดือน มิ.ย. คาด 54 จุด (-1.5% MoM) S&P Global Manufacturing PMI Flash ของเยอรมันเดือน มิ.ย. คาด 53.9 จุด (-1.3% MoM) และถ้อยแถลงของ Fed Chair Powell ต่อสภาคองเกรส ตัวเลข Initial Jobless Claim ของสหรัฐฯ คาด 2.29 แสนคน ดัชนี S&P Global Manufacturing PMI Flash ของสหรัฐฯ เดือน มิ.ย. คาด 56.4 จุด (-1% MoM) ดัชนี S&P Global Service PMI Flash ของสหรัฐฯ เดือน มิ.ย. คาด 53.5 จุด (ทรงตัว MoM) และ Fed Bank Stress Tests วันศุกร์ ติดตาม ตัวเลขเงินเฟ้อทั่วไปของญี่ปุ่น เดือน พ.ค. คาด +2.3% YoY ตัวเลข Retail sales ของอังกฤษคาด -0.9% MoM ตัวเลข Info Business Climate ของเยอรมัน เดือน มิ.ย. คาด 92.9 จุด (ทรงตัว MoM) ตัวเลข New home sales ของสหรัฐฯ เดือน พ.ค. คาด -1% MoM ตัวเลข Michigan consumer sentiment index Final เดือน มิ.ย. คาด 50.2 จุด (-14% MoM) และตัวเลข Michigan 5Y inflation expectation Final เดือน มิ.ย. คาด 3.3% (เทียบเดือนก่อนหน้าที่ 3.0%)
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz 
Follow us :
LINE :  http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp